Deurbraak ná Orkney-moord, oorsaak van dood bekend | Maroela Media
'n Taakspan van die polisie wat saamgestel is om die wrede moord op Anne Mary Erasmus (76), 'n geliefde inwoner van Orkney in Noordwes, te ondersoek, het 'n deurbraak gemaak.
Ao. Elize Kruger, woordvoerder van die Orkney-polisie, het Sondag aan Maroela Media gesê 'n 31-jarige verdagte wat glo verbind kan word met verskeie inbrake, is Sondag omstreeks 05:00 in verband met Erasmus se moord in hegtenis geneem.
"Ons taakspan van ses lede, onder leiding van kapt. Montshiwa, het sedert die moord onverpoosd gewerk om die verdagte op te spoor en te verseker ons bewyse is op die hoë standaard wat van ons howe verwag word," het Kruger gesê.
Maroela Media het Dinsdag berig Erasmus is verlede Saterdag omstreeks 09:00 die laaste keer lewend deur vriende en familie by 'n kettingwinkel gesien.
Volgens Kruger is die bure na haar huis en het hulle gesien die staalhek en voordeur staan oop. "Hulle het verder gaan ondersoek instel en gesien die huis is deurmekaar. Hulle het op haar liggaam in die stort by haar slaapkamer afgekom." Die bure het die polisie Maandag omstreeks 13:00 ontbied. Die vrou se hande was met skoenveters vasgebind. Daar is aanvanklik vermoed dat sy verwurg is.
'n Nadoodse ondersoek is intussen uitgevoer en daar is vasgestel dat Erasmus ook verskeie kere met 'n mes gesteek is, wat tot haar dood gelei het.
Die verdagte sal na verwagting Maandag in die Orkney-landdroshof verskyn.
Volgens Sanders het haar ma maar eers die afgelope ses maande alleen gebly. "My pa is byna twee jaar gelede oorlede, maar my dogter, Cheriese, het nog heeltyd by haar ouma gebly. Sy het eers so ses maande terug in haar eie plekkie ingetrek," het Sanders aan Maroela Media gesê.
Sy sê die familie was egter nooit bekommerd oor Erasmus wat alleen gewoon het nie. "Sy was vreeslik veiligheidsbewus. Oral in haar huisie is daar net veiligheidshekke en slotte. Sy was ook so op en wakker en aan die gang, en ten nouste betrokke by die Metodistekerk. Almal in die omgewing het al die tannie met die 40 jaar oue blou Datsun-karretjie geken," vertel sy.
Hoop hy kry lewenslank, alhoewel die doodsstraf meer gepas sou gewees het.
Ek is dankbaar saam met die familie en gemeenskap dat die verdagte vasgetrek is. Wat nie vir my lekker sin maak nie is die volgende: Daar is aanvanklik vermoed dat sy verwurg is. 'n Nadoodse ondersoek is intussen gedoen en daar is vasgestel dat sy verskeie kere met 'n mes gesteek is, wat tot haar dood gelei het. Ek probeer hierdie so sensitief moontlik vra uit respek teenoor haar geliefdes, maar hoe lei meswonde tot 'n vermoede dat 'n persoon verwurg is? Hoe word oorsaak van dood deur verskeie meswonde eers tydens 'n nadoodse ondersoek vasgestel? 'n Moordtoneel en beserings… Lees meer »
Uitstekende werk lede van Di SAPD da is nog baie van julle wat trots is op wat jul doen hoop di bestuur sien dit raak en beloon julle
Watse hoe standaard van ons howe?? Praat ons van die howe wat moordenaars na enkele maande vrylaat, of in eerste plek nie eers in tronk sit nie? Nee, dis tyd dat ons ons eie land voor onderhandel, ons kan en mag nie meer n land deel met die wat moordenaars verdedig nie.
Ek weet nie meer hoe ons moet maak nie. Jy moet wasgoed ophang met n vuurwapen by jou. Jy moet gras sny en tuinwerk doen met n vuurwaoen by jou. Jy lewe alreeds in n tronk. Lyk my nou moet jy jouself uit jou huis uit sluit sodat die antichris nie in jou huis sluip as jy buite besig is nie???? Hoe de hel ……